iCouchApp के सह-संस्थापक रबि का कहना है कि देश में स्मॉर्टफोन की मांग तेजी से बढ़ रही है। ये संख्या 70 मिलियन को भी पार कर गई है और लगातार बढ़ रही है। ऐसे में सही जगह पर होने के नाते, सही उत्पाद देना नये मौके खोलता है। फिलहाल इनका ध्यान iCouchApp के विकास पर है। हालांकि अभी बाजार में आये इनको सिर्फ 6 महिने ही हुए हैं लेकिन इन्होने ग्राहकों की नब्ज को पकड़ लिया है कि वो चाहते क्या हैं। यही कारण है कि ये लोग जल्द ही नए अवतार में लोगों के सामने आने वाले हैं। जो ऐप इस्तेमाल में ना सिर्फ साधारण होगा बल्कि मौजूदा ऐप से ज्यादा बेहतर काम करेगा। इनको बी2बी मॉडल के तहत काफी अच्छी प्रतिक्रियाएं मिल रही है। तभी तो हर महिने ज्यादा से ज्यादा ग्राहक इनके साथ जुड़ रहे हैं। किसी भी नये उद्यमी की तरक्की के बारे में रबि का कहना है कि उसे बाजार में सबसे बेहतर उत्पाद उतारना चाहिए जो कि एक मुश्किल काम होता है। साथ ही अपने कान और आंख खोलकर रखनी चाहिए और ज्यादा से ज्यादा लोगों से मिलना चाहिए।